Odense Adresse-Contoirs Efterretninger, 1820-03-24
Spanien. En til Hertugen af St. Fernando udstædt Kongelig Forordning af 3 Marts, som ved overordentlig Koureer er meddeelt den spanske Gesandt i Paris, synes at kaste en Smule Lys over Tingenes Stilling hertillands, og viser i det mindste, hvorledes Regjeringen er sindet. "Siden Forsynet gjengav mig den spanske Throne, lyde i det Væsentlige Kongens Ord, har mit Hjerte kun slaaet for mit Folks Lykke, men uheldige Tidsomstændigheder, fremkaldte ved vore Koloniers Frafald og Partieaandens Gjæringer, tillode mig ikke hidtil at tilfredsstille denne mit Hjertes Trang. Skjøndt jeg overalt siner Gjæring og Revolution, kan jeg dog ei andet end tilkjendegive min Tilfredshed over den Standhaftighed, hvormed det ædle spanske Folk tilbageviser Urostifternes Tilskyndelser, hvilket opfordrer mig til at fordoble mine Anstrængelser for dets Lykke. Men for at opnaae mit Øiemeed, en ny Organisation af Hæren, Ordens Gjenindførelse i Finantserne og en forbedret Agerdyrkning, er Stilhed og Rolighed fornøden. Da jeg med Fornøielse har seet, at mine troe og rolige Undersaatter med Utaalmodighed. vente paa, at jeg endelig skal forskaffe dem de Fordeele og Velgierninger, hvortil deres Dyder gjøre dem saa værdige befaler jeg herved mit Statsraad, ufortøvet, med den hellige Frihed, som de ere skyldige, at foreslaae mig de meest passende Midler til dette Øiemeeds Opnaaelse, og vil til den Ende, at samme for Fremtiden skal deles i syv Sektioner, for Statsanliggenderne, de geistlige Anliggender Lovgivningen, Finants-, Krigs=, Marine= og Jndustrie Væsenet. Endvidere befaler jeg, at ikke allene de, med ogsaa Universiteterne, Korporationerne og enhver enkelt Person i Staten, i hvo han endog er, frit og aabenhjertig skal foreslaae Alt, hvad der findes hensigtsvarende til at befordre mit Folks Lykke i den ene eller anden Verdensdeel, for at samme ved Alles forenede Bestræbelser, engang kan vorde opnaaet: Næsten enhver Beretning om Jnsurrectionen i de forskjellige Provindser begynder med Omqvædet: "Som de heddern; kun Skade, at Man ikke veed, hvo der kommer Sandheden nærmest. Et Sted siges Mina at have fundet flere Tilhængere, end han kan forsyne med Vaaben, og at Man uden Betaling er kommet ham imøde med 600 Heste, hvoriblandt 10 prægtig opsadlede allene for hans egen Person, paa et andet Sted hedder det derimod, at han endnu ikke er Herre af Landeveiene, men driver omkring med en halv Snes Mand i Pyrenæerne, hvorfor hans sidstomtalte Jndtagelse af Arsenaler og Magaziner erklæres for bare 2 Digt. Ligesaa uovereensstemmende lyde Beretningerne fra Gallizien; thi endskjøndt Konstitutionen ogsaa skal være proklameret i Vigo, endskjøndt Jnsurgenternes Foretagender i Ferrol vare saa voldsomme, at Gouvernøren i Staden, som modsatte sig dem, mistede Livet, og Man i Santander allerede har seet Konnossementer fra Corunna, undertegnede af det konstitutionelle Gouvernement, saa mener Man dog, at Urolighederne i hele Provindsen endnu kunne ventes at blive neddæmpede, da Folket viser god Villie til at understøtte Øvrighedens Foranstaltninger. Hvad Opstanden i Valencia angaaer, da holder Journal des Debats for at Frygten for samme er uden Grund, eller at den drivtige Elio i det ringeste ganske har faaet Bugt med samme, og i Murcia har vel yttret sig nogle urolige Bevægelser, foranledigede af Kontrabandisterne, men de skulle igjen lykkelig være undertrykte. Catalonierne skulle ligeledes være fuldkommen rolige og ville blive ved at være det, med mindre, hedder det, at Opstanden skulde vælte sig fra den ene Provinds til den anden og saaledes naae derhen; thi hvad der da vil skee, kan intet Snille forudsee. Madrids Besætning er imidlertid bleven forstærket, og de saakaldte Alarmas, som bestaae af alle Vaabendygtige fra 50 til 60 Aar, og hvis Oprettelse skriver sig fra Marskal Neys Tid, ere traadte under Gevæhr i Gallicien, som paa denne Maade allene kan stille 200,000 Md. til sit Forsvar.